XIX. CSALÁD. GÉMFÉLÉK. 293 



fordul s mindig mellét mutatja, tudván, hogy fejének, hátának fekete- 

 sége feltűnnék. 



Hozzánk az országos középnap szerint: április Ső-éu érkezik. Május- 

 ban fészkel, nádban, náddal átnőtt sűrű fűz- vagy rekettyebokrokban, 

 többnyire 1 méternél magasabban a víz szine fölött, de ritkán annyira, 

 hog}^ fészkét kézzel el nem érhetnők. Néha zsombékokon, torzsokon is 

 találtam azt; sőt egy esetben a danka sirály fészkének oldalában, noha 

 abban is tojások voltak. Fészke aránylag nag\^ s magas; nádszálakból, 

 nádlevelekből készül, belseje finomabb szálakkal van kirakva. Utóbbi 

 sajátságos « albérlői •» viszonyában fészket sem készített, csak kimélyítette 

 a sirályfészek anyagát s oda rakta tojásait. Május második felében 4 — 7 

 tiszta fehér, a gerletojásokhoz nagyon hasonló tojást rak. 



Tojásniérték: H. 34-40; Sz. 23—27 mm. 



16—17 napi kotlás után kikelnek a sötét narancssárga, rozsdásba 

 hajló pehelytollas fiókák, melyek a mily esetlenek a fészekben, oly ügye- 

 sek később kirepülés után. Valóságos tollas tornászok. Bámulatos, 

 micsoda kipróbált egyensúlyozok, kapaszkodók ők a gyenge nádszála- 

 kon, fűzágakon. Egyenes szálakon, ágacskákon úgy mászkálnak föl-le, 

 majd szálról-szálra tovább a szomszédba, akár csak a nádiverebek. 

 Repülni is aránylag jobban tud, mint a többi gémek, mindenesetre 

 sebesebben mozgatja szárnyait, annyira, hogy repülés közben ügyet- 

 lenebb galambra emlékeztet. 



Hangját főleg párosodáskor hallani, s meglehetős gyorsan egymás- 

 után ejtett timb szótag szaporozásához hasonló, a mi bizonyos távolból 

 kisebb kutya ugatására emlékeztet. Ezért egyik népies neve is « fakutya* 

 s az alföldi ember időjóslása úgy tartja «Ha nagyon ugatnak: eső lesz». 

 Félelmét azonban yed, ged forma szótagokkal fejezi ki. 



Szeptemberben távozik el tőlünk s ilyenkor tópartok alacsonyabb 

 növényzetében. «hanyzsíkos» sőt kopár helyein is találkozhatunk vele, 

 nemkülönben csatornák, pocséták mellékén. 



Apró halacskákat, halivadékot, apróbb hüllőket, rovarokat, férgeket, 

 lárvákat, bábokat eszik, néha talán egy-egy pelyhes vagy ügyetlen nádi- 

 verebecske fiókát is elkap. Szavahihető megfigyelőtől hallottam, hogy 

 egy poczgém egy álló helyben 18 darab apró halat — melyek azonban 

 a madár nag^^ságához arányosítva elég nag>^ok voltak — fogyasztott el. 

 Felbonczoltakban többször lótetűt is találtam. Gazdaságilag közömbös, 

 mert haltolvajlásai a silány fajokat érik. 



